《饮张质卿太仆宅和质卿韵 其一》
明代·余继登

七载君高卧，频年我梦思。云霄今再合，樽酒得相随。

故态醉仍见，深情恒不疑。传来白雪调，非是四愁诗。

作者简介：（1544—1600）明河间府交河人，字世用，号云衢。万历五年进士。授检讨，与修《会典》。二十六年以礼部侍郎摄部事，请停一切诛求开采之害民者，又请罢矿税中官，皆不纳，郁郁成疾。著有《典故纪闻》、《淡然轩集》。